nahid-hub/BLUGE-bengali-wikipedia-section-title-prediction huggingface dataset:
১৯৬০ সাল পর্যন্ত বেশ কিছু ইংরেজি ভাষাভাষী দেশে ফারেনহাইট স্কেল ছিল আবহাওয়া, চিকিৎসা এবং কলকারখানায় ব্যবহৃত প্রাথমিক তাপমাত্রা পরিমাপক একক। ১৯৬০, ১৯৭০ সালের পর থেকে এসব দেশ একক আদর্শকরনের অংশ হিসেবে সেলসিয়াস স্কেল (যা ১৯৪৮ সালের পূর্ব পর্যন্ত সেন্টিগ্রেড স্কেল নামে পরিচিত ছিল), গ্রহণ করা শুরু করে, যা মেট্রিকায়ন নামে পরিচিত।

শুধুমাত্র যুক্তরাষ্ট্র এবং অল্প কিছু দেশ (ব্রাজিল, বার্মা, এবং লাইবেরিয়া) গবেষণা বহির্ভূত ব্যবহারের ক্ষেত্রে এখনও ফারেনহাইট স্কেল ব্যবহার করে। বাকি প্রায় সব দেশ সেলসিয়াস স্কেলকে তাপমাত্রা পরিমাপের প্রাথমিক স্কেল হিসেবে গ্রহণ করেছে।
যুক্তরাষ্ট্রে আবহাওয়া পূর্বাভাষ, রান্না করার তাপমাত্রা এবং হিমায়ন তাপমাত্রা সাধারণত ডিগ্রী ফারেনহাইটে বলা হয়। যুক্তরাষ্ট্রের ফারেনহাইট স্কেলে থেকে যাওয়ার পেছনে অনেক কারণ দেখানো হয়। যদিও নিউজিল্যান্ড এবং অস্ট্রেলিয়ার মত অনেক দেশ যারা আগে ফারেনহাইট স্কেল ব্যবহার করত, তারা একে সেকেল মনে করে সম্পূর্নরূপে সেলসিয়াস স্কেল গ্রহণ করেছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. উপস্থাপনা
titleC. ব্যবহার
titleD. সংজ্ঞা এবং রূপান্তর
উত্তর: titleC
১৯২৪ সালে "তাজিক স্বতান্ত্রিক সোভিয়েত সমাজতান্ত্রিক প্রজাতন্ত্র" সৃষ্টি হয় উজবেকিস্তানের একটি অংশ হিসাবে, কিন্তু ১৯২৮ সালের দিকে সীমান্ত নির্ধারণ করা হয়(প্রাশাসনিক সীমানির্ধারকালে) যেখানে প্রাচীন তাজিক শহর বুখারা এবং সমরকন্দকে তাজিকিস্তান এসএসআর এর বাইরে রাখা হয়। নতুন সৃষ্টি হওয়া উজবেক এসএসআর এর জনগণ হিসাবে অনেক তাজিকদের চাপ দেয়া ‘উজবেক’ হিসাবে পরিচয় মেনে চলার জন্য এবং প্রাণভয়ে অনেকেই বাধ্য হয় তাদের নিজেদের পরিচয় বদলাতে এবং ‘উজবেক’ হিসাবে পাসপোর্ট ব্যাবহার করতে। তাজিক বিদ্যালয়গুলো বন্ধ হয়ে যায় এবং তাজিকরা কোনপ্রকার নেতৃত্ব পর্যায়ে নিযুক্ত করা হত শুধুমাত্র তাদের জাতিভুক্ততার কারণে।
১৯২৪ এবং ১৯৩৪ কৃষিতে যৌথীকরণ এবং দ্রুত কটন উৎপাদনের বৃদ্ধি পায়, বিশেষ করে দক্ষিণাঞ্চলে। সোভিয়েত যৌথীকরণ নীতি কৃষকদের বিরুদ্ধে সহিংসতা নিয়ে আসে এবং পুরো তাজিকিস্তান জুড়ে পুনর্বাসন করতে বাধ্য হয়। এর সাথে কিছু কৃষক যৌথীকরণের বিরুদ্ধে লড়াই করেন এবং বাসমাখী আন্দোলনের পুনরুথান করেন। কিছু ছোট আকারের শিল্পোন্নত হয় সেসময়ে সেচ পরিকাঠামো সম্প্রসারণের সাথে।

সরাসরি মস্কো হতে পরিচালনার মাধ্যমের দুই দফা (১৯২৭-১৯৩৪ এবং ১৯৩৭-১৯৩৮) সোভিয়েতকে পরিষ্কার করা হয়, ফলে তাজিকিস্তানের সাম্যবাদী দলের সকল স্তর থেকে প্রায় ১০০০০লোককে নির্বাসন করা হয়। জাতিগতভাবে রুশদের প্রেরণ করা হয় বহিষ্কৃত হওয়াদের স্থলে এবং এরি সাথে রুশরা দলীয় সকল পর্যায়ে আধিপত্য করে, উচ্চপর্যায় থেকে শুরু করে প্রথম সম্পাদক পদ পর্যন্ত। ১৯২৬ থেকে ১৯৫৯ সালের মধ্যবর্তী সময়ে তাজিকিস্থানের জনগণের মধ্যে রুশদের সংখ্যা ১% থেকে ১৩% পর্যন্ত বাড়ে। বুবুজন ঘাফুর্ভ তাজিকিস্তানের সাম্যবাদী দলের প্রথম সচিব ছিলেন ১৯৪৬-১৯৫৬ পর্যন্ত একমাত্র তাজিকিস্তানী রাজনীতিবিদ যে দেশের বাইরে সোভিয়েত সময়কালে তাৎপর্যপুর্ণ। দপ্তরে তার উত্তরাধিকারীরা হল তার্সুন উলজাবায়দেভ (১৯৫৬-১৯৬১), জাব্বুর রাসুলভ (১৯৬১-১৯৮২), এবং রহমান নবীব(১৯৮২-১৯৮৫, ১৯৯১-১৯৯২)।

১৯৩৯ সালে দ্বিতীয় বিশ্বযুদ্ধের সময় সোভিয়েত সেনাবাহীনেতে তাজিকদের অংশ নেয়া বাধ্যতামূলক করা হয় এবং প্রায় ২,৬০,০০০ তাজিক নাগরিক জার্মানি, ফিনল্যান্ড এবং জাপানের বিরুদ্ধে লড়াই করে। ৬০,০০০(৪%) এবং ১,২০,০০০(৮%) এর মধ্যে তাজিকিস্তানের ১৫,৩০,০০০ তাজিক নাগরিকদের হত্যা করা হয় দ্বিতীয় বিশ্বযুদ্ধের সময়। যুদ্ধ পরবর্তি সময়ে এবং স্ট্যালিনের শাসনকালে তাজিকিস্তানের কৃষি এবং শিল্পের বিস্তার করার চেষ্টা করা হয়। ১৯৫৭-১৯৫৮ এর দিকে নিকিতা ক্রুশ্চেভ এর কৃষি নগর উন্নয়ন পরিকল্পনা তাজিকিস্তানের উপর বিশেষ দৃষ্টি দেয়, যেখানে বসবাস, শিক্ষা এবং শিল্পের অবস্থা সোভিয়েতে অন্যান্য রিপাবলিক অঞ্চল হতে পিছেয়ে ছিল।

১৯৮০ এর দশকে ইউএসএসআর এর মধ্যে তাজিকিস্তানের সবচেয়ে কম পারিবারিক সঞ্চয় হার ছিল, সর্বনিম্ন আয় শতকরা প্রতি পরিবারে, এবং সবচেয়ে কম বিশ্ববিদ্যালয়ের স্নাতকোত্তর করেছিল প্রতি ১০০০জনের মধ্যে।
জীবনযাত্রার মান হ্রাস পাচ্ছিল তাজিকিস্তান সাম্যবাদীদলের প্রথম সম্পাদকের দ্বয়িত্ব থাকা কাহার মাখামভ এর সময়কালে। মাখামভের তাজিক অর্থনৈতি বাণিজ্যিকরণের চেষ্টা অবস্থা অবনতি ঘটায় দরিদ্র বসবাস এবং বেকারত্বের। সোভিয়েত পতনের মুখে তাজিকিস্তান অর্থনৈতিকভাবে বিপর্যস্ত ছিল এবং তা থেকে উদ্ধারের আশা একদম ক্ষীণ ছিল। মিখিল গর্ভাচেভের পরিবর্তনের প্রচরণা নীতি তাজিক জনগণের কন্ঠের মধ্যে আশা যোগায়। ১৯৯১ সালে সোভিয়েত ইউনিয়ন এর পতন ঘটে এবং তাজিকিস্তান স্বাধীন হিসাবে ঘোষিত হয়।

সঠিক অনুচ্ছেদ শিরোনাম কোনটি?
titleA. তৈমুরি সাম্রাজ্য (১৩৭০-১৫০৬)
titleB. খুশান সাম্রাজ্য(৩০ খ্রিষ্টপূর্ব – ৪১০ খ্রিষ্টাব্দ)
titleC. সোভিয়েত শাসন(১৯২০-১৯৯১)
titleD. তুর্কি শাসন(১৫০৬-১৫৯৮)
উত্তর: titleC
আবদুল্লাহর জীবদ্দশায় দুইজন উত্তরাধিকারীর মৃত্যু ঘটেছে। প্রথম জন সুলতান বিন আবদুল আজিজ ২০১১ সালের অক্টোবরে মারা যাওয়ার পর রক্ষণশীল অভ্যন্তরীণ মন্ত্রী নায়েফ বিন আবদুল আজিজকে উত্তরাধিকারী ঘোষণা করা হয়। নায়েফ ২০১২ সালের জুনে মারা যান। এরপর আবদুল্লাহ প্রতিরক্ষামন্ত্রী সালমান বিন আবদুল আজিজকে উত্তরাধিকারী ঘোষণা করেন। বিভিন্ন রিপোর্ট মোতাবেক আবদুল্লাহ সবমিলিয়ে ৩০ বার বিয়ে করেছেন এবং তার ৩৫ জনের বেশি সন্তান রয়েছে। বাদশাহর ব্যক্তিগত সম্পদ ছিল প্রায় ১৮ বিলিওন মার্কিন ডলার যা তাকে সবচেয়ে ধনী রাষ্ট্রপ্রধান করে তোলে।

সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক
titleB. মৃত্যু
titleC. যুবরাজ নিযুক্তি
titleD. দায়িত্ব পালন
উত্তর: titleC
একটি দক্ষিণ ভারতীয় লেখ থেকে জানা যায়, চামুণ্ডা পূজায় মেষ বলি দেওয়া হত। খ্রিষ্টীয় অষ্টম শতাব্দীতে রচিত ভবভূতির সংস্কৃত নাটক মালতীমাধবে দেবীর এক ভক্ত শ্মশানের নিকটে অবস্থিত চামুণ্ডার মন্দিরে নায়িকাকে বলি দিতে গিয়েছিলেন। রাজস্থানের গঙ্গাধরে প্রাপ্ত একটি শিলালিপি থেকে দেবী চামুণ্ডা ও অন্যান্য মাতৃকাদের এক মন্দিরের কথা জানা যায়। এই মন্দিরে "ডাকিনীরা থাকতেন" এবং বলি ইত্যাদি "তন্ত্রোভূত" বা তান্ত্রিক পূজানুষ্ঠান অনুষ্ঠিত হত।

অনেক ক্ষত্রিয় ও জৈন পরিবারে চামুণ্ডা কূলদেবী রূপে পূজিতা হন। চওডা রাজবংশের কূলদেবী ছিলেন চামুণ্ডা। চওডাদের অপর শাখা কচ্ছ গুজ্জর ক্ষত্রিয়রাও তাকে কূলদেবী রূপে পূজা করতেন। সিনুগ্রা ও চণ্ডিয়ায় তাদের নির্মিত চামুণ্ডা মন্দির রয়েছে।

সঠিক অনুচ্ছেদ শিরোনাম কোনটি?
titleA. মূর্তিতত্ত্ব
titleB. হিন্দুধর্মে চামুণ্ডা পূজা
titleC. জৈনধর্মে চামুণ্ডা পূজা
titleD. পৌরাণিক উপাখ্যান
উত্তর: titleB
চিনা ভাষায় বইটির অনুবাদ করেন বাংলাদেশে চিনের সাবেক রাষ্ট্রদূত চাই শি। ২০১৬ সালের ২৮শে জানুয়ারি গণভবনে বইটির মোড়ক উন্মোচন করেন প্রধানমন্ত্রী শেখ হাসিনা ও অনুবাদক চাই শি। ২০১৪ সালে বঙ্গবন্ধুর আত্মজীবনীটির অনুবাদের প্রস্তাব দেওয়া হয়েছিল। চাই শি ২০০৩-২০০৭ সাল পর্যন্ত বাংলাদেশে চীনের রাষ্ট্রদূত ছিলেন।

সঠিক অনুচ্ছেদ শিরোনাম কোনটি?
titleA. সংকলনের ইতিহাস
titleB. নেপালি অনুবাদ
titleC. চিনা অনুবাদ
titleD. আরবি অনুবাদ
উত্তর: titleC
রয়্যাল ইউনিভার্সিটি (আরইউডি) উচ্চ শিক্ষার একটি বেসরকারী প্রতিষ্ঠান যা ব্যবসায় প্রশাসন (বিবিএ), হোটেল ব্যবস্থাপনা এন্ড পর্যটন (এইচএমটি), অর্থনীতি, ইংরেজি, কম্পিউটার সায়েন্স এন্ড ইনফরমেশন টেকনোলজি (সিএসআইটি), কম্পিউটারে চার বছরের স্নাতক ডিগ্রি প্রদান করে বিজ্ঞান ও প্রকৌশল (সিএসই), এবং শিক্ষা (বি.এড)। এর স্নাতকোত্তর কার্যক্রম গুলো হলো বিজনেস অ্যাডমিনিস্ট্রেশন (এমবিএ), কম্পিউটার সায়েন্স এন্ড ইঞ্জিনিয়ারিংয়ের স্নাতকোত্তর (এমএসসিএসই), গ্রন্থাগার পরিচালনা ও তথ্য বিজ্ঞান (এমএসএলএমআইএস) এবং স্নাতকোত্তর কলা বিভাগ (এম.এড) ।


সঠিক অনুচ্ছেদ শিরোনাম কোনটি?
titleA. কলা ও সামাজিক বিজ্ঞান অনুষদ
titleB. ব্যবসায় প্রশাসন অনুষদ
titleC. ছাত্রজীবন
titleD. শিক্ষাদান
উত্তর: titleD
গবেষক ইসাবেল ওনিয়ানসের মতে, “আদি বৌদ্ধধর্মে মহাযান মতকে কখনও কখনও হীনযান বা হীনতর পথ হিসেবে চিহ্নিত করা হলেও [...] দ্বিতীয় স্তরের সাহিত্যে আগে থেকেই এই শব্দটির উপস্থিতি লক্ষ্য করা যায়। তা ভারতীয় ধর্মগ্রন্থগুলিতে এই শব্দটির উপস্থিতির সঙ্গে সামঞ্জস্যপূর্ণ নয়।” তার মতে মহাযানপন্থীরা যে ‘শ্রাবকযান’ শব্দটি ব্যবহার করতেন, তা-ই “রাজনৈতিকভাবে অধিকতর যথাযথ এবং অধিকতর প্রামাণ্য” শব্দ। জোনাথান সিল্ক মনে করেন যে, ‘হীনযান’ শব্দটি যেকোনো ক্ষেত্রেই সমালোচকদের ক্ষেত্রে প্রযোজ্য হয়। এটির দ্বারা বৌদ্ধধর্মের কোনও নির্দিষ্ট গোষ্ঠীকে বোঝায় না।

সঠিক অনুচ্ছেদ শিরোনাম কোনটি?
titleA. নাম-ব্যুৎপত্তি
titleB. উৎস
titleC. হীনযান ও থেরবাদ
titleD. শ্রাবকযান রূপে হীনযান
উত্তর: titleD
২০০৬ সালে কাউন্টি ক্রিকেটে গ্ল্যামারগনের প্রতিনিধিত্ব করেন। এরপূর্বে ২০১৪ সালে গ্লুচেস্টারশায়ারের পক্ষে খেলেছিলেন। প্রথম-শ্রেণীর ক্রিকেটে ওয়েলিংটনের বিপক্ষে দুইবার দ্বি-শতক করেন। ২০০৫-০৬ মৌসুমে করেন ২০৮ ও ২০০৮-০৯ মৌসুমে করেন ২১৯ রান। ২০১২ সালের ফ্রেন্ডস লাইফ টি২০ প্রতিযোগিতায় এসেক্সের পক্ষাবলম্বন করেন।

৬ ফেব্রুয়ারি, ২০১৫ তারিখে মিডলসেক্সের পক্ষে দুই-বছর মেয়াদে তার চুক্তিবদ্ধ হবার কথা ঘোষণা করা হয়। কার্যতঃ আন্তর্জাতিক ক্রিকেট থেকে অবসর নেয়া ফ্রাঙ্কলিন ক্লাব দলটির পক্ষে সকল স্তরের ক্রিকেটে অংশ নিবেন।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. অর্জনসমূহ
titleC. ব্যক্তিগত জীবন
titleD. খেলোয়াড়ী জীবন
উত্তর: titleA
আঠারো বছর বয়সে স্রোং-ব্ত্সন-স্গাম-পোর পুত্র গুং-স্রোং-গুং-ব্ত্সনের মৃত্যু হওয়ায় তার পুত্র খ্রি-মাং-স্লোন-র্ত্সান তিব্বত সাম্রাজ্যের উত্তরাধিকারী হন এবং ৬৪৯ খ্রিষ্টাব্দে সম্রাট স্রোং-ব্ত্সন-স্গাম-পোর মৃত্যু হলে পরবর্তী সম্রাট হন। শৈশবে রাজ্যভার নিতে হয় বলে প্রকৃত শাসনক্ষমতা তার মন্ত্রী ম্গার-স্রোং-র্ত্সানের হাতে ছিল। 

সঠিক অনুচ্ছেদ শিরোনাম কোনটি?
titleA. সাম্রাজ্য বিস্তার
titleB. মৃত্যু
titleC. তথ্যসূত্র
titleD. অভিষেক
উত্তর: titleD
প্রথম সম্রাট কিন শি হুয়াং পূর্ব চীনে অমরত্ব লাভের আশায় ভ্রমণকালে খ্রিস্টপূর্ব ২১০ অব্দের ১০ সেপ্টেম্বর (জুলিয়ান দিনপঞ্জি) শাকিউ প্রাসাদে মৃত্যুবরণ করেন। তার মৃত্যুর খবর আরও দুই মাস পরে প্রকাশ করা হয় এবং এর মধ্যে প্রধানমন্ত্রী লি সি এবং সেনাপ্রধান ঝাও গাও রাজধানী সিয়াংইয়াংয়ে ফেরত এসে সম্রাটের উইল পরিবর্তন করে।

সম্রাটের বড় পুত্র ফুসুর সিংহাসনে আরোহণের কথা থাকলে লি সি ও ঝাও গাও ষড়যন্ত্র করে তাকে হত্যা করার পরিকল্পনা করে যাতে ফুসুর প্রিয় সেনাপ্রধান মেং তিয়ানকে সরিয়ে দেওয়া যায়। কারণ মেং তিয়ান রাজদরবারে তাদের বিদ্রোহী ছিল। তাই ফুসু সিংহাসনে আরোহণ করলে তাদের ক্ষমতাচ্যুত হওয়ার ভয় ছিল। লি সি ও ঝাও গাও মিলে কিন শি হুয়াংয়ের পক্ষ থেকে এক ফতোয়া জারি করে এবং ফুসু ও মেং তিয়ানকে আত্মহত্যা করার আদেশ দেন। তাদের পরিকল্পনা কার্যকর হয় এবং শি হুয়াংয়ের ছোট পুত্র হুহাই দ্বিতীয় সম্রাট হিসেবে কিন এর শি উপাধি গ্রহণ করে সিংহাসনে আরোহণ করেন।

সঠিক অনুচ্ছেদ শিরোনাম কোনটি?
titleA. দ্বিতীয় সম্রাট
titleB. সিংহাসনে আরোহণ ও ষড়যন্ত্র
titleC. মৃত্যু ও সমাধি
titleD. প্রধানমন্ত্রী ও সেনাপ্রধানের মৃত্যু
উত্তর: titleB
নিজস্ব দশম জন্মবার্ষিকীতে ক্রিকেটের প্রতি তার যথেষ্ট নিপুণতা লক্ষ্য করা যায়। উইকেট-রক্ষক ও ব্যাটসম্যান - উভয় বিভাগেই বেশ দক্ষ হয়ে নিজেকে গড়ে তোলেন। এরপর তিনি হিল্টন কলেজে ভর্তি হন। সেখানে প্রথম একাদশের অন্যতম সদস্যরূপে নিজেকে ঠাঁই করে নেন স্ব-মহিমায়।

ট্রান্সভাল দলের পক্ষে প্রথম-শ্রেণীর ক্রিকেট খেলতে শুরু করেন। তবে, ১৯২৫-২৬ মৌসুম থেকে উইকেট-রক্ষক হিসেবে চমৎকার ক্রীড়াশৈলী অব্যাহত রাখেন। এছাড়াও ব্যাট হাতে শক্তিশালী মারের কারণে বেশ জনপ্রিয়তা লাভ করেন জক ক্যামেরন।

দূর্ভাগ্যজনকভাবে অকালমৃত্যুর পূর্ব-পর্যন্ত ক্রিকেটের ইতিহাসে বিশ্বের অন্যতম সেরা উইকেট-রক্ষকের মর্যাদা পেয়েছিলেন। মাঝারিসারির ব্যাটসম্যান হিসেবেও তার যথেষ্ট পরিচিতি ও সুনাম ছিল।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. দেহাবসান
titleC. ইংল্যান্ড গমন
titleD. প্রারম্ভিক জীবন
উত্তর: titleD
ইন্দ্রপ্রস্থের সম্রাট হওয়ার পর প্রথম পাণ্ডব যুধিষ্ঠির রাজসূয় যজ্ঞের সময় সহদেবকে দাক্ষিণাত্যের রাজ্যগুলি জয় করতে পাঠান। তাকে দাক্ষিণাত্যে পাঠানোর কারণ ছিল, ভীষ্ম বলেছিলেন দাক্ষিণাত্যের রাজারা অসিযুদ্ধে বিশেষ দক্ষ এবং সহদেব নিজে ছিলেন অসিযুদ্ধে পারদর্শী।

মহাভারতে ইন্দ্রপ্রস্থের দক্ষিণে একাধিক রাজ্য জয়ের উল্লেখ আছে। এগুলির মধ্যে কয়েকটি হল:

সঠিক অনুচ্ছেদ শিরোনাম কোনটি?
titleA. রাজসূয় যজ্ঞের সময় রাজ্যজয়
titleB. জন্ম ও বাল্যজীবন
titleC. মৃত্যু
titleD. বিবাহ
উত্তর: titleA
আইসিসি রেফারিদের সেরা তালিকা থেকে ৪-সদস্যবিশিষ্ট ম্যাচ রেফারিকে প্রতিযোগিতা সফলভাবে পরিচালনার জন্য দায়িত্ব প্রদান করা হয়। তারা হলেন:


মাঠে অবস্থান করে খেলা পরিচালনার জন্য আইসিসি আম্পায়ারদের সেরা তালিকা থেকে ১১জন এবং আম্পায়ার ও রেফারিদের আন্তর্জাতিক তালিকা থেকে ৩ জন কর্মকর্তা মনোনীত হন। তারা হলেন:
সঠিক অনুচ্ছেদ শিরোনাম কোনটি?
titleA. অংশগ্রহণকারী দল
titleB. খেলা পরিচালনাকারী কর্মকর্তা
titleC. সময়সূচী
titleD. মাঠ
উত্তর: titleB
১৯৭০ সালের শ্রীলঙ্কার সংসদ নির্বাচনে জয়রত্নে প্রথমবারের মতো অংশগ্রহণ করেন। শ্রীলঙ্কা ফ্রিডম পার্টি (এসএলএফপি)’র প্রার্থী হিসেবে গাম্পোলা সংসদীয় এলাকা থেকে১৪,৪৬৩ ভোট পান। এ নির্বাচনে তিনি ইউনাইটেড ন্যাশনাল পার্টি (ইউএনপি)’র প্রার্থী ডব্লিউ.পি.বি. দিশানায়েকেকে পরাভূত করেন। এরপর ১৯৭৭ সালের নির্বাচনে দিশানায়েকেকে পুণরায় হারান। ঐ নির্বাচনে এসএলএফপি’র মাত্র ৮জন সদস্য সংসদে প্রবেশ করতে পেরেছিলেন। ১৯৮৯ সালের নতুন অগ্রাধিকারমূলক ভোটিং পদ্ধতিতে ক্যান্ডি জেলা থেকে তিনি পুণরায় নির্বাচিত হন। ৫৪,২৯০ ভোট পেয়ে তিনি এসএলএফপি প্রার্থীদের তালিকায় শীর্ষস্থানে ছিলেন।

১৯৯৪ সালে পিপল’স অ্যালায়েন্সের হয়ে সংসদ সদস্য নির্বাচিত হন তিনি। এরফলে তিনি প্রথমবারের মতো রাষ্ট্রপতি চন্দ্রিকা কুমারাতুঙ্গা’র মন্ত্রীপরিষদে ভূমি, কৃষি ও বনায়ণ মন্ত্রী হিসেবে নিযুক্ত হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শ্রীলঙ্কার প্রধানমন্ত্রী
titleC. রাজনীতিতে অংশগ্রহণ
titleD. প্রারম্ভিক জীবন
উত্তর: titleC
অভিনয়ের পাশাপাশি অভিনেতা মরগান ফ্রিম্যান একজন চলচ্চিত্র পরিচালক ও সুবক্তা। আফ্রিকান বংশোদ্ভুত এ অভিনেতা জন্মগ্রহণ করেন আমেরিকার টেনেসির মেম্ফিসে। ১৯৩৭ সালের ১ ই জুন জন্ম নেয়া এ অভিনেতা শিক্ষকের সন্তান। তার পিতামাতা মর্গান পোর্টারফিল্ড ফ্রিম্যান ও নি রিভারি। তার শৈশব কেটেছে মিসিসিপি ,গ্যারি ,ইন্ডিয়ানা, শিকাগোর মত বিভিন্ন জায়গায় ।মর্গান ফ্রিম্যান এর অভিনয় জীবন শুরু হয় মাত্র নয় বছর বয়সে তার স্কুলে একটি নাটকে অভিনয়ের মাধ্যমে। এরপর তিনি ব্রডস্ট্রীট স্কুলে তার শিক্ষাজীবন শুরু করেন। তিনি মাত্র বার বছর বয়সে দেশব্যাপী অনুষ্ঠিত নাট্য প্রতিযোগিতায় পুরস্কার জেতেন। প্রথম তার তার নাট্যকলা প্রদর্শিত হয় “হ্যালো ডলি” এর মিউজিকের মাধ্যমে। ১৯৫৫ সালে ব্রডস্ট্রীট থেকে তিনি স্নাতক সম্পূর্ণ করেন ,তিনি জ্যাকসন স্টেট বিশ্ববিদ্যালয় থেকে নাট্যকলায় স্কলারশিপ পান। এরপর তিনি রাডার টেকনিশিয়ান হিসেবে মার্কিন যুক্তরাষ্ট্রের বিমানবাহিনীতে কাজ করেন। পরবর্তীতে তিনি লস এঞ্জেলসে চলে যান এবং সেখানে অভিনয়ের ওপর পেসাডেনা নাট্যশালায় শিক্ষা গ্রহণ করেন। ১৯৬০ সালের গোড়ার দিকে নাচের ওপর সানফ্রান্সিস্কোতে শিক্ষা গ্রহণ করেন এবং ক্যালিফোর্নিয়ার লস এঞ্জেলসে প্রতিলিপি কেরানি হিসেবে কাজ করেন। এরপর তিনি নিউইয়র্কে বাস করেন এবং ১৯৬৪ সালের ওয়ার্ল্ড ফেয়ারে একজন নৃত্যশিল্পী হিসেবে কাজ করেন। এ সময়ে ফ্রিম্যান সানফ্রান্সিস্কোর অপেরা রিং মিউজিক্যাল থিয়েটার গ্রুপের একজন সদস্যও ছিলেন।

সঠিক অনুচ্ছেদ শিরোনাম কোনটি?
titleA. জীবনী
titleB. চলচ্চিত্র জীবন
titleC. টেলিভিশনের পর্দায়
titleD. হলিউড জীবন
উত্তর: titleA
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।

সঠিক অনুচ্ছেদ শিরোনাম কোনটি?
titleA. অবস্থান
titleB. প্রশাসন ও নিরাপত্তার ব্যবস্থা
titleC. ইতিহাস
titleD. বৈদ্যুতীকরণ
উত্তর: titleC
শাবানা আজমী ভারতের হায়দ্রাবাদে এক সৈয়দ মুসলমান পরিবারে জন্মগ্রহণ করেন। তার পিতা কাইফি আজমি ছিলেন একজন ভারতীয় কবি ও গীতিকার এবং মাতা শওকত কাইফি ছিলেন একজন মঞ্চ অভিনেত্রী। তারা দুজনেই ভারতের কমিউনিস্ট পার্টির সদস্য ছিলেন। শাবানার ভাই বাবা আজমী একজন চিত্রগ্রাহক এবং তার ভাইয়ের স্ত্রী তানবী আজমী একজন অভিনেত্রী। এগার বছর বয়সে তার নাম রাখা হয় শাবানা, নামটি রাখেন আলি সরদার জাফরি। এর পূর্ব-পর্যন্ত তার পিতা-মাতা তাকে ‘মুন্নি’ নামে ডাকতেন।

আজমি মুম্বইয়ের কুইন ম্যারি স্কুলে পড়াশোনা করেন। তিনি মুম্বইয়ের সেন্ট জেভিয়ার্স কলেজ থেকে মনোবিজ্ঞান বিষয়ে স্নাতক ডিগ্রি অর্জন করেন। পরে তিনি ভারতীয় চলচ্চিত্র ও দূরদর্শন সংস্থানে ভর্তি হন। এই প্রতিষ্ঠানে ভর্তি হওয়া প্রসঙ্গে তিনি বলেন, "আমার "সুমন" নামে এক ডিপ্লোমা চলচ্চিত্রে জয়া ভাদুড়ির অভিনয় দেখার সুযোগ হয়েছিল, এবং আমি তার অভিনয়ে পুরোপুরি মুগ্ধ হয়েছিলাম কারণ তা আমার দেখা অন্য অভিনয়ের মত ছিল না। আমি সত্যই এতে বিস্মিত হয়েছিলাম।" তিনি পরবর্তীকালে স্বীকার করেন যে জয়া তার অভিনয়শিল্পী হওয়ার অনুপ্রেরণা। ইতোমধ্যে তিনি এই প্রতিষ্ঠানে অধ্যয়ন করেন এবং ১৯৭২ সালে তার শ্রেণিতে শীর্ষ স্থান অর্জন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. সামাজিক ও রাজনৈতিক কর্ম
titleD. পুরস্কার ও সম্মাননা
উত্তর: titleB
পুরুলিয়া জেলাতে দক্ষিণ-পূর্ব রেলপথ বিভাগের তিনটি প্রধান রেলপথ যোগাযোগ রয়েছে। একটি রেলপথ দক্ষিণে ঝাড়খন্ড থেকে পুরুলিয়া জেলার মধ্য দিয়ে আদ্রা বিভাগ হয়ে পশ্চিম বর্ধমান জেলার আসানসোল পর্যন্ত বিস্তৃত। অন্য একটি রেলপথ বাঁকুড়া থেকে আদ্রা বিভাগ হয়ে ঝাড়খন্ডের ধানবাদ পর্যন্ত বিস্তৃত। আরও একটি রেলপথ পুরুলিয়া ও ঝাড়খন্ডকে যুক্ত করেছে। রাঁচি, টাটানগর, পাটনা, হাওড়া, ধানবাদ, লখনউ, আসানসোল, পুরী, ভুবনেশ্বর, দুর্গাপুর, মুম্বাই, চেন্নাই, দিল্লি প্রভৃতি শহরগুলি বর্তমানে পুরুলিয়া জেলার সাথে সুসংযুক্ত রয়েছে। দক্ষিণ-পূর্ব রেলপথ বিভাগের অন্যতম গুরুত্বপূর্ণ উপবিভাগ আদ্রা রেলপথ বিভাগের সদরদপ্তর পুরুলিয়া জেলার উত্তর-পূর্ব অংশে আদ্রাতে অবস্থিত।

সঠিক অনুচ্ছেদ শিরোনাম কোনটি?
titleA. পর্যটন
titleB. রেলপথ
titleC. ইতিহাস
titleD. শিল্প
উত্তর: titleB
মোনেম মুন্না ঢাকায় ১৯৮১ সালে পাইওনীয়ার ডিভিশনের দল গুলশান ক্লাবে খেলা শুরু করেন। পরবর্তী বছর দ্বিতীয় বিভাগের দল শান্তিনগরে যোগ দেন। সেই বছর ১৯৮২ সালে নারায়ণগঞ্জ জেলা দলের সাথে জাতীয় দলের এক প্রদর্শনী খেলায় কিশোর মোনেম মুন্না সবার নজরে আসেন। দ্বিতীয় বিভাগের দল মুক্তিযোদ্ধা সংসদ ১৯৮৩ সালে মুন্নাকে দলে নেয় এবং দ্বিতীয় বিভাগ চ্যাম্পিয়ন হয়ে প্রথম বিভাগে উঠে।

১৯৮৬ সালে মুন্না ব্রাদার্স ইউনিয়নে যোগদেন এবং সে বছরই মাত্র ১৮ বছর বয়সে জাতীয় দলে খেলার সুযোগ পান, ১৯৯৭ সালে খেলা ছেড়ে দেয়ার পূর্ব পর্যন্ত তিনি জাতীয় দলের অপরিহার্য অংশ ছিলেন।

১৯৮৭ সালে মুন্না আবাহনীতে যোগ দেন এবং আমৃত্যু আবাহনী ক্লাবের সাথে জড়িত ছিলেন। মাঝখানে ৯১/৯২ সালে কলকাতার ইস্টবেঙ্গলের হয়েও ফুটবল খেলেন।

বাংলাদেশে জাতীয় দলের হয়ে মুন্না প্রথম খেলার সুযোগ পান ৮৬ সালে। সে বছর সিউলে অনুষ্ঠিত এশিয়ান গেমসের জন্য নির্বাচিত দলে তিনি প্রথমবারের মতো ডাক পান। একটানা আধিপত্য বিস্তার করে খেলেন ১৯৯৭ সাল পর্যন্ত। ১৯৯৫ সালে তারই নেতৃত্বে মায়ানমারে অনুষ্ঠিত চার জাতি কাপ ফুটবলে চ্যাম্পিয়ন হয়ে দেশের বাইরে প্রথম বাংলাদেশ কোন ট্রফি জেতার অনন্য কৃতিত্ব দেখায়।


সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম
titleC. স্মৃতি
titleD. ফুটবল ক্যারিয়ার
উত্তর: titleD
পিরু সিং এর জন্ম ২০ মে ১৯১৮ সালে, রাজস্থানের ঝুনঝুনু এর বেরি গ্রামে। তিনি ছিলেন লাল সিং এর ছেলে। তাঁর পরিবারে সাত ছেলে — তিন ভাই ও চার বোন, সিং সবচেয়ে ছোট ছেলে ছিলেন। অল্প বয়স থেকে সিং সর্বদা স্কুলকে ঘৃণা করতেন, কারণ তিনি স্কুলের সীমাবদ্ধ পরিবেশেকে মানিয়ে নিতে অক্ষম ছিলেন। একদিন, তাঁর এক সহপাঠীর সাথে ঝগড়ার জন্য তাঁর শ্রেণির শিক্ষক তাকে ধমক দেওয়ার পরে সিং পালিয়ে গেলেন, এবং কখনও স্কুলে ফিরে আসেননি। এর পরে, সিং তার মা-বাবাকে তাদের খামারে সাহায্য করতেন, এবং বেড়ে ওঠেন সু-নির্মিত এবং সুদর্শন যুবক হিসাবে। স্থানীয় ভারতীয় খেলা শিকর ছিল তাঁর প্রিয় খেলা। যদিও সিং শৈশব থেকেই সেনাবাহিনীতে যোগ দিতে চেয়েছিলেন, তবে আঠারো বছর বয়সে তাঁকে গ্রহণ করার আগে তিনি খুব অল্প বয়স্ক ছিলেন বলে তাকে দুবার প্রত্যাখ্যান করা হয়েছিল। 

সঠিক অনুচ্ছেদ শিরোনাম কোনটি?
titleA. সামরিক ক্যারিয়ার
titleB. জীবনের প্রথমার্ধ
titleC. উত্তরাধিকার
titleD. ১৯৪৭ সালের যুদ্ধ
উত্তর: titleB
জাপানী গণিতজ্ঞ গোরো শিমুরা ও ইয়ুতাকা তানিয়ামা ১৯৫৫ নাগাদ গণিতের দুটি সম্পূর্ণ ভিন্ন শাখা, ইলিপ্টিক কার্ভ ও মডিউলার ফর্মের মধ্যে একটি সম্ভাব্য সংযোগ লক্ষ্য করেন। এখান থেকে অনুমান করা হল যে প্রতিটি ইলিপ্টিক কার্ভই মডিউলার, অর্থাৎ একটি নির্দিষ্ট মডিউলার ফর্মের সাথে সম্পর্কযুক্ত। এটি "তানিয়ামা-শিমুরার অনুমান" নামে পরিচিতি পায় (অনুমানটি পুরো প্রমাণিত হয়ে গেছে বলে এখন একে মডিউলারিটি উপপাদ্য বলে)৷

প্রথমে মনে করা হয়েছিল এমন একটি অনুমান সঠিক হতে পারে না, কিন্তু সংখ্যাতত্ত্ববিদ আন্দ্রে ওয়েইল এটি যে সঠিক হতে পারে সেটা সমর্থনকারী যুক্তি দিতে সক্ষম হলে অনুমানটি আলোচ্য বিষয় হিসাবে উঠে আসে - তখন থেকে "তানিয়ামা-শিমুরা-ওয়েইল অনুমান" নামে এটি পরিচিতি পায়। এটিকে ল্যাংল্যান্ডস প্রোগ্রামের অন্তর্ভুক্ত করা হয়, যেটা হচ্ছে সংখ্যাতত্ত্ব ও জ্যামিতির মধ্যে সম্পর্কের ব্যাপারে কিছু গাণিতিক অনুমানের একটি তালিকা।

অ্যান্ড্রু ওয়াইলস ১৯৯৩ থেকে ১৯৯৪-এর মধ্যে সেমিস্টেবল ইলিপ্টিক কার্ভের জন্য মডিউলারিটি উপপাদ্যের একটি প্রমাণ প্রদান করেন। এর সাথে রিবেটের উপপাদ্য ব্যবহার করে তখন ফের্মার শেষ উপপাদ্যের একটি প্রমাণ পাওয়া যায়। সে সময়ের প্রায় সব গণিতবিদই তখন মডিউলারিটি উপপাদ্য এবং ফের্মার শেষ উপপাদ্যকে প্রমাণ করা প্রায় অসম্ভব বলেই ধারণা করেছিলেন। ওয়াইলস ১৯৯৩ সালের জুনে তার প্রমাণ ঘোষণা করেন, যেটাতে আসলে বেশ বড় একটি ত্রুটি ছিলো৷ ওয়াইলস পরে রিচার্ড টেইলরের সহযোগীতায় ভুলটি সংশোধন করেন - প্রমাণটির শেষ সংস্করণ ১৯৯৪ সালের সেপ্টেম্বরে উন্মুক্ত করে দেয়া হয় এবং আনুষ্ঠানিকভাবে প্রকাশিত হয় ১৯৯৫ সালে। প্রমাণটি আধুনিক বীজগাণিতিক জ্যামিতির নানা নির্মাণ - যেমন স্কিমদের ক্যাটাগরি ও ইওয়াসাওয়া তত্ত্ব, এবং অন্যান্য বিংশ শতাব্দীতে আবিষ্কৃত কৌশল ব্যবহার করে যা ফের্মার সময়ে জানা ছিল না।

সঠিক অনুচ্ছেদ শিরোনাম কোনটি?
titleA. মৌলিক ধারণাসমূহ
titleB. গাউস
titleC. আধুনিক তত্ত্ব
titleD. হিলবার্ট
উত্তর: titleC
১৯৯২ সালে ভাইস "ইনস্পেক্টার মোর্স" ধারাবাহিকের "টোয়ালাইট অব দ্য গড্‌স" পর্বে অভিনয়ের পর "সেকেন্ড অ্যাডভোকেট" টেলিভিশন চলচ্চিত্রে এবং বিবিসির নাট্যধর্মী "স্কারলেট অ্যান্ড ব্ল্যাক" ধারাবাহিকে ইউয়ান ম্যাকগ্রেগরের বিপরীতে অভিনয় করেন। বিবিসি স্ক্রিন টু-এর একঘণ্টা দৈর্ঘ্যের "ডার্টি সামথিং" (১৯৯২) ছিল ভাইসের অভিনীত প্রথম চলচ্চিত্র। এতে তিনি বেকা চরিত্রে অভিনয় করেন, যে গ্ল্যাস্টনবারি উৎসবে ডগ নামক এক পরিব্রাজকের সাথে পরিচিত হন এবং তার প্রেমে পড়েন। ছবির প্রথম দৃশ্য ঐ উৎসবেই ধারণ করা হয়েছিল।

"ডেথ মেশিন" (১৯৯৪) চলচ্চিত্রে একটি ছোট চরিত্রে অভিনয়ের মধ্য দিয়ে ভাইসের মূলধারার চলচ্চিত্র কর্মজীবন শুরু হয়। তিনি প্রথম মূল চরিত্রে অভিনয়ের সুযোগ পান ১৯৯৬ সালে "চেইন রিঅ্যাকশন" চলচ্চিত্রে। এতে তিনি কিয়ানু রিভস ও মরগান ফ্রিম্যানের বিপরীতে কাজ করেন। ছবিটি নেতিবাচক সমালোচনা লাভ করে ও রটেন টম্যাটোস ওয়েবসাইটে এর রেটিং স্কোর ১৬% এবং অল্প পরিমাণ আয় করে। পরবর্তীতে তিনি বেরনার্দো বেরতোলুচ্চি পরিচালিত "স্টিলিং বিউটি" চলচ্চিত্রে মিরান্ডা ফক্স চরিত্রে অভিনয় করেন। এই কাজের পর তিনি "ইংরেজ গোলাপ" খ্যাতি লাভ করেন।

"স্টিলিং বিউটি" চলচ্চিত্রের সাফল্যের পর তিনি ১৯৯৭ সালে মার্কিন নাট্যধর্মী চলচ্চিত্র "সুইপ্ট ফ্রম দ্য সি" এবং ১৯৯৮ সালে ব্রিটিশ হাস্যরসাত্মক-নাট্যধর্মী টেলিভিশন চলচ্চিত্র "মাই সামার উইথ ডেস", মাইকেল উইন্টারবটমের অপরাধধর্মী চলচ্চিত্র "আই ওয়ান্ট ইউ" এবং অ্যাঞ্জেলা হুথের "দ্য ল্যান্ড গার্লস" বই অবলম্বনে ডেভিড লিল্যান্ড নির্মিত একই নামের চলচ্চিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. ১৯৯২-১৯৯৮: টেলিভিশন ও চলচ্চিত্রে আগমন
titleB. ২০০৪-০৯: সাফল্য অর্জন
titleC. কর্মজীবন
titleD. ব্যক্তিগত জীবন
উত্তর: titleA
১৯৬৬ সালে পাচিনো খ্যাতনামা অভিনয় প্রশিক্ষক লি স্ট্রাসবার্গএর সাথে অধ্যয়ন করেন (যার সাথে ১৯৭৪ সালে তিনি 
দি গডফাদার পার্ট টু তে কাজ করেন। এ সময় তিনি অভিনয়কে উপভোগ করেন এবং তার প্রতিভা অণুধাবণ করতে শুরু করেন। তবে দশকের শেষ 
ভাগের আগ পর্যন্ত তাকে আর্থিক সংকটের ভিতর দিয়ে যেতে হয় যার সমাপ্তি ঘটে দি ইণ্ডিয়ান ওয়াণ্টস দি ব্রঙস এ অভিনয়ের জন্য 
ওবি পুরস্কার এবং মঞ্চনাটক “ডাস দি টাইগার ওয়্যার এ নেকটাই” এ অভিনয়ের জন্য টনি জেতার পর। ছোট পর্দায় তার অভিষেক ঘটে 
১৯৬৮ সালে, টেলিভিশন সিরিজ এন.ওয়াই.পি.ডিতে অভিনয়ের মাধ্যমে। পরের বছর বড় পর্দায় নিভৃতে তার অভিষেক ঘটে মি, নাটালি 
ছবিতে অভিনয়ের মাধ্যমে।

সঠিক অনুচ্ছেদ শিরোনাম কোনটি?
titleA. ৯০'র দশক
titleB. ব্যক্তিগত জীবন
titleC. ৭০'র দশক
titleD. প্রারম্ভিক জীবন
উত্তর: titleC
ভিনগ্রহের প্রাণীদের সম্পর্কে আংকিক কিংবা যৌক্তিক কিংবা বিশ্বাসগত এই বিপুল সমর্থনের কারণেই তাই স্বভাবতই গবেষকরা খুঁজে চলেছেন এরকম কোনো প্রাণের। এই সন্ধান-কার্যক্রমে গবেষকরা একদিকে অতীতের ঐতিহাসিক উৎসে খোঁজ করছেন ভিনগ্রহের প্রাণীর অস্তিত্ব আর বিজ্ঞানীরা খোঁজ করছেন পৃথিবীর বাইরের গ্রহ কিংবা উপগ্রহে প্রাণের অস্তিত্ব।

সঠিক অনুচ্ছেদ শিরোনাম কোনটি?
titleA. মঙ্গল গ্রহে প্রাণ
titleB. সন্ধান
titleC. জীবনযাত্রা
titleD. অত্যাধুনিক উৎস
উত্তর: titleB
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাহাদুরপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

বাহাদুরপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. পরিকাঠাম
titleD. প্রশাসন ও নিরাপত্তার ব্যবস্থা
উত্তর: titleC
প্রায় ছয় হাজার গানের রচয়িতা, ভাটি বাংলার মরমী ভূবনের কালজয়ী সাধক কামাল উদ্দিন বা কামাল পাশা ১৯০১ সালের ৬ ডিসেম্বর জন্ম গ্রহণ করেন। তার পিতার নাম বাউল কবি আজিজ উদ্দিন ও মাতার নাম আমেনা খাতুন। কামাল উদ্দিন বাংলাদেশের প্রান্তিক অঞ্চল সিলেট বিভাগের, সুনামগঞ্জ জেলায়, দিরাই উপজেলার, ভাটিপাড়া ইউনিয়নের ভাটিপাড়া গ্রামে তালুকদার বাড়িতে এক সম্ভ্রান্ত মুসলিম পরিবারে জন্মগ্রহণ করেন। মরমী পরিবারে জন্ম নেয়া এই সাধক ছোট বেলা থেকেই তার পিতার কাছে হতে সঙ্গীত চর্চা করেন।

সঠিক অনুচ্ছেদ শিরোনাম কোনটি?
titleA. আন্দোলনে অংশগ্রহন
titleB. পরিচিতি
titleC. মৃত্যু
titleD. শিক্ষা
উত্তর: titleB